એટલા માટે તમારે ‘આવતી કાલથી સવારે પાંચ વાગે ઉઠવું છે” એવું સ્પષ્ટ અને ચોક્કસ ધ્યેય નક્કી કરવું જોઈએ. એકવાર આવું સ્પષ્ટ ધ્યેય નક્કી કરવામાં આવ્યું હશે તો ધ્યેયની પ્રાપ્તિ સંપૂર્ણ રીતે થઇ છે કે નહિ, તે તરત જ અને ચોક્કસપણે નક્કી કરી શકાશે. વળી જો ધ્યેયની સંપૂર્ણ પ્રાપ્તિ ના થઇ હોય, અર્થાત પાંચ વાગે ઉઠવાને બદલે સાડાપાંચ વાગે ઉઠ્યા હોઈએ, તો પછીના દિવસે પ્રયત્નો અને આયોજનમાં યોગ્ય ફેરફાર કરીને મૂળ ધ્યેયની પ્રાપ્તિ માટેની તજવીજ કરી શકાય.